### 5.     Godkendelse af ejeraftale - Destination [adresse]

**Åbent**

Sagsnr.: 326-2021-15039       J.nr.: 00.17.20           Dokumentnr.:
326-2021-153688

**Sagstype**

Beslutning.

**Resume og sagens baggrund**

Kommunalbestyrelsen behandlede på
sit møde i maj måned aftalen om [adresse] udtræden af ejerskabet af
Destination Sjælland A/S. Aftalen indebærer, at Odsherred Kommune er udtrådt af
ejerskabet med udgangen af juni måned 2021. Som led i aftalen (aftalens pkt. 9)
blev den gældende ejeraftale opsagt, hvorfor de tilbageværende ejere af
selskabet, Holbæk, Kalundborg, Slagelse og [adresse] skal indgå en ny
aftale om ejerskabet af selskabet.

**Indstillinger**

Kommunaldirektøren indstiller at
ejeraftalen godkendes.

**Behandling**

Økonomiudvalget,
Kommunalbestyrelsen.

**Sagsfremstilling**

I forbindelse med at [adresse]
Kommune er udtrådt af ejerskabet af Destination Sjælland A/S blev det aftalt at
den gældende aftale mellem ejerkommunerne om ejerskabet (”ejeraftalen”) skulle
opsiges med henblik på at indgå en ny aftale mellem de tilbageværende 4
ejerkommuner.

Nærværende forslag til ejeraftale
tager afsæt i de samme principper og struktur som den netop udløbne aftale med
følgende tilpasninger:

·
Aktiekapitalen er med [adresse] udtræden reduceret til
1,0 mio. kr., hvor hver af de 4 kommuner ejer 25%. Den enkelte ejerkommunes
indskudte kapital på 250.000 er dermed uændret.

·
Ejerkommunernes årlige betaling til selskabet, som i den
hidtidige aftale blev benævnt ”samhandel med selskabet” er ændret til
”driftstilskud”. Reelt er der ikke tale om en ændring.

·
Alle modeller for beregning af ejernes årlige betaling til
selskabet er udeladt i den nye aftale. I stedet er den årlige betaling fastsat
med udgangspunkt i det beløb, der var aftalt i 2020 og fremskrives herefter
årligt med KL’s pris- og lønskøn (P/L). Slagelse, Sorø og [adresse]
rabat for årene 2020-2024, som modsvarer selskabets opsparede egenkapital ved
Holbæk og [adresse] kommuners indtræden i selskabet, er ligeledes videreført
fra den gamle aftale.

·
Ejeraftalen pointerer vigtigheden af samarbejdet mellem
selskabets ledelse og bestyrelsen, bl.a. ved at ejerkommunernes administration
er forpligtet til at stå til rådighed for sparring med bestyrelsesmedlemmerne
samt at virksomhedens direktør forpligtes til løbende at indkalde et forum af
ledende medarbejdere fra ejerkommunerne med henblik på gensidig orientering,
drøftelser og forventningsafstemninger.

·
For at sikre, at selskabet kan nå at tilpasse sin driftsøkonomi
ved en ejers udtræden af ejerskabet, er fristen for at en ejerkommune kan
meddele de øvrige ejerkommuner at de ønsker at udtræde af ejerskabet, forlænget
til 13 måneder, og udtrædelse vil kun kunne ske med udgangen af et år.

Destination [adresse]
organisering som aktieselskab betyder, at ejerne yder deres indflydelse på
selskabet gennem generalforsamlingen, medens den valgte bestyrelse har ansvaret
for den daglige drift. Ejerne har således ikke direkte indflydelse på driften
af selskabet. Et antal styrende dokumenter regulerer således samspillet mellem
ejere, bestyrelse og selskab:

·
Vedtægt: Rammen omkring selskabet som juridisk person. Besluttes
af generalforsamlingen.

·
Ejeraftale: Ejernes indbyrdes aftale om ejerskabet af selskabet.
Besluttes af ejerne.

·
Ejerstrategi: Ejerkommunernes rammesætning af bestyrelsens
indsatsområder. Besluttes af ejerne.

·
Virksomhedens strategi: Bestyrelsens udmøntning af ejerstrategien
i konkrete indsatsområder. Besluttes af bestyrelsen.

·
Aftaler om leverancer: Aftale mellem ejerne og bestyrelsen om
leverancer, der leveres for driftstilskuddet.

·
Forretningsorden: Regulerer bestyrelsens arbejdsform og metode.
Besluttes af bestyrelsen.

I en kommunal kontekst vil de af
de ovennævnte dokumenter, som besluttes af generalforsamlingen eller af ejerne,
forudsætte en forudgående politisk beslutning i den enkelte ejerkommune.

Forslag til ny ejeraftale
fremlægges hermed til politisk godkendelse, medens forslag til ejerstrategi
samt eventuelle forslag til vedtægtsændringer forventes at blive fremlagt til
politisk godkendelse i november måned.

**Økonomiske konsekvenser**

Indgåelse af den nye ejeraftale
sker indenfor de hidtil gældende økonomiske rammer og dermed det godkendte
budget.

**Økonomiudvalgets møde den 18.
august 2021:**

Anbefales.

**Bilag**

|  |  |
| --- | --- |
| UDKAST til ejeraftale - efter Odsherred Kommunes udtræden | 326-2021-101142 |